Document ID: 31995R2583

KOMISSION ASETUS (EY) N:o 2583/95,
annettu 3 päivänä marraskuuta 1995,
painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1265/95 (2), ja erityisesti sen 5 artiklan 9 kohdan ja 28 artiklan,
ottaa huomioon painaviksi ruhoiksi lihotettavien karitsojen määritelmästä 12 päivänä joulukuuta 1989 annetun neuvoston asetuksen (ETY) N:o 3901/89 (3), sellaisena kuin se on viimeksi muutettuna asetuksella (EY) N:o 1266/95 (4), ja erityisesti sen 1 artiklan 2 kohdan,
sekä katsoo, että
painaviksi ruhoiksi lihotettavien karitsojen määritelmää koskevat yksityiskohtaiset säännöt annetaan komission asetuksessa (ETY) N:o 2814/90 (5), sellaisena kuin se on viimeksi muutettuna asetuksella (EY) N:o 2134/95 (6); kokemus on osoittanut, että raskaan hallinnollisen taakan välttämiseksi on aiheellista rajoittaa sekä niiden lihotettaviksi aiottuja karitsaeriä koskevien erityisten ilmoitusten määrää ja laajuutta, jotka tuottajat voivat tehdä toimivaltaisille viranomaisille, että aikaa, jonka kuluessa kyseiset ilmoitukset voidaan tehdä; rajoituksista säädettäessä on kuitenkin otettava huomioon kunkin jäsenvaltion tuotantokaudet,
niitä tuottajia koskevien palkkiohakemusten jättöpäivien yhdenmukaistamiseksi, jotka ovat oikeutettuja asetuksen (ETY) N:o 3901/89 1 artiklan 1 kohdan toisessa alakohdassa säädettyyn poikkeukseen tiettyihin rotuihin kuuluvien karitsojen osalta tietyillä maantieteellisillä alueilla, olisi määriteltävä, riittävää valvontaa noudattaen, tätä tarkoitusta koskevan erityisen ilmoituksen sisältö ja jättöaika; olisi säädettävä tarvittavista valvontatoimenpiteistä ja mainittujen erityisten ilmoitusten puutteisiin liittyvistä seuraamuksista, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2814/90 seuraavasti:
1. Korvataan 1 artiklan 1 kohdan kolmas alakohta seuraavasti:
"Jäsenvaltiot voivat vaatia, että erityinen ilmoitus koskee vähintään sellaista karitsamäärää erää kohti, jonka lihotus on aloitettu markkinointivuoden määriteltynä kautena, josta ilmoitus on tehty, edeltävän marraskuun 15 päivänä alkavan ja seuraavan marraskuun 14 päivänä päättyvän ajan kuluessa; kukin jäsenvaltio määrittelee kyseisen kauden sen oman alueen tuotantokauden perusteella. Jäsenvaltiot voivat myös vahvistaa rajan niiden erityisten ilmoitusten vähimmäismäärälle, jotka yhdeltä tuottajalta voidaan hyväksyä."
2. Lisätään 2 artiklan 1 kohtaan seuraavat alakohdat:
"Niissä jäsenvaltioissa, joissa karitsoja ei tavallisesti lihoteta kuin vasta markkinointivuoden alkamisen jälkeen, jäsenvaltio voi kuitenkin päättää, että palkkiohakemukset on jätettävä määritellyn kauden kuluessa markkinointivuoden alkua edeltävän marraskuun 1 päivän ja seuraavan maaliskuun 31 päivän välisenä aikana. Tässä tapauksessa tuottajan on ilmoitettava toimivaltaiselle viranomaiselle viimeistään päivänä, jona karitsointi alkaa, ensimmäisen alakohdan luetelmakohdissa tarkoitetut tiedot. Tässä ilmoituksessa on viitattava sen markkinointivuoden palkkiohakemukseen, jota ilmoitus koskee.
Jäsenvaltion toimivaltaisten viranomaisten on toteutettava näiden ilmoitusten tarkastamiseksi tarvittavat toimenpiteet. Näihin toimenpiteisiin on sisällyttävä karitsointipaikalla vähintään 10 prosentille markkinointivuonna ilmoituksen jättäneistä tuottajista tehtävät tarkastukset. Jos tuottaja kuitenkin ilmoittaa, että yli 40 prosenttia hänen uuhistaan karitsoi hallussapitoajan ulkopuolella, toimivaltaisten viranomaisten on toteutettava aiheelliset toimenpiteet sen varmistamiseksi, että 50 prosenttia edellä mainituista kyseisiä tuottajia koskevista tarkastuksista tehdään hallussapitoajan ulkopuolella."
3. Korvataan 2 artiklan 2 kohdan viimeinen alakohta seuraavasti:
"Jos toimivaltaisten viranomaisten tietoon tulee, että 1 kohdassa tarkoitettuun ilmoitukseen tai palkkiohakemukseen sisältyvät tiedot muodostavat tahallisesti tai vakavan piittaamattomuuden seurauksena tehdyn väärän ilmoituksen, kyseinen tuottaja menettää myös asetuksen (ETY) N:o 3013/89 5 artiklan 3 kohdan mukaisesti oikeuden palkkioon sen markkinointivuoden osalta, jota väärä ilmoitus koskee."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1996 ja sitä seuraavien markkinointivuosien palkkiohakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä marraskuuta 1995.

Labels: 3
17
19
6